Egenkapitalrentabilitet

**Egenkapitalens rentabilitet (EKR)** er et nøkkeltall i regnskapsanalyse som måler avkastning på investert egenkapital. Nøkkeltallet er uttrykk for hvor effektivt virksomheten forrenter egenkapitalen målt i prosent, og brukes særlig i virksomhetems økonomistyring, eiere og investorer for å vurdere lønnsomhet av investeringer. Return on equity (ROE) er det engelske begrepet for egenkapitalens rentabilitet.

## Beregning av egenkapitalens rentabilitet
Formel for å beregne egenkapitalens rentabilitet (EKR) er:

\mathrm{Egenkapitalrentabilitet}=\frac{\mathrm{Resultat} \; \mathrm{for} \; \mathrm{skatt}}{\mathrm{Gjennomsnittlig} \; \mathrm{Egenkapital}}\times100

Egenkapitalens rentabilitet beregnes gjerne før skatt for å sikre konsistens med totalkapitalens rentabilitet og for å analysere effekten av kapitalstruktur uten påvirkning fra skatteforhold. Er skattesatsen konstant gir beregning etter skatt ikke ytterligere analytisk informasjon. 

## Regneeksempel for egenkapitalens rentabilitet
Bedrift A har Totalkapital og Eiendeler (aktiva) lik 1000, en gjeldsandel på 20% og en rentekostnad på 5%. Bedrift B har Totalkapital og Eiendeler (aktiva) lik 1000, en gjeldsandel på (0% og en rentekostnad på 5%. Egenkapitalrentabiliteten kan dermed beregnes ved hhv 80% og 20% egenskapitalfinansiering basert på følgende tall:

**Bedrift A:** EKR = 90 / 800 = 0,1125 = 11,25 %

**Bedriftt B:** EKR = 60 / 200 = 0,30 = 30 %

Egenkapitalens rentabilitet øker altså fra 11,25% til 30% på investert egenkapital før skatt når gjeldsandel (gearing) øker fra 20% til 80%, mens verdien av bedriftens eiendeler og overskudd før skatt er konstant.

## Sammenligne rentabilitet for bedrifter med ulik gjeldsandel
Totalkapitalens rentabilitet egner seg bedre enn egenkapitalrentabilitet til å sammenligne virksomheter med ulik gjeldsandel. Dette fordi totalkapitalens rentabilitet ikke påvirkes av gjeldsandel (gearing).

## Egenkapitalens rentabilitet og gjeldsandel
Som det fremkommer i figur 1, økes egenkapitalens rentabilitet ved økt gjeldsandel og uendret resultat (overskudd) i kroner. Dette gir økt finansiell risiko for eierne. Derfor brukes egenkapitalens rentabilitet ofte sammen med totalkapitalens rentabilitet og gjennomsnittlig gjeldsrente som er konstant ved økt gjeldsandel og uendret resultat før skatt i kroner, for et mer helhetlig bilde av både lønnsomhet og risiko. Mer om regnskapsanalyse av finansiell risiko også i artiklene soliditet og likviditet.

## Hva er tilfredsstillende egenkapitalrentabilitet?
Tilfredsstillende egenkapitalrentabilitet avhenger av blant annet risiko, bransje, utvikling over tid og alternativavkastning. Risikofrie investeringer, som norske statsobligasjoner, har historisk gitt i overkant av 4 prosent årlig avkastning før skatt. Investeringer i veldiversifiserte indeksfond, forvaltet av profesjonelle aktører, har historisk gitt rundt 15 prosent årlig avkastning før skatt.

Er egenkapitalen bundet i virksomheter med lavere likviditet enn børsnoterte virksomheter, spesielt om eierne både investerer kapital og arbeider i selskapet, bør egenkapitalens rentabilitet som tommelfingerregel være høyere enn avkastning på passive finansielle investeringer på sikt. Stabil, helst økende, rentabilitet på egenkapitalen over tid er også et vanlig kriterium å vurdere tilfredsstillende avkastning til eiere og investorer ut fra.

## Se også

* Totalkapitalrentabilitet 
* Gjennomsnittlig gjeldsrente
* Gjeldsgrad
* Soliditet
* Likviditet

## Referanser


## Litteratur

* Eklund og Knutsen. Regnskapsanalyse: aktiv bruk av regnskapet. Universitetsforlaget.
* Plenborg og Kinserdal: Financial statement analysis : valuation, credit analysis, performance evaluation. Fagbokforlaget.